Stephen Malkmus

Stephen Joseph Malkmus, nado o 30 de maio de 1966, é un músico estadounidense coñecido por ser o principal vocalista e guitarrista da banda de rock alternativo Pavement. No presente actúa con Stephen Malkmus and the Jicks.

 Biografía 
 Primeiros anos 
Stephen Malkmus naceu en Santa Monica, California o 30 de maio de 1966 do matrimonio formado por Mary e Stephen Malkmus, Sr. Cando tiña 8 anos a familia trasladouse a Stockton, onde asistiu ao Cate School de Carpinteria e ao Tokay High School de Lodi. Na adolescencia Malkmus tivo varios traballos, como pintar números das casas nos bordillos da rúa ou preparar hamburguesas nun club de campo.

Aos 16 anos pasou unha noite na cadea despois de consumir alcol, ouriñar nos arbustos e camiñar polos tellados de varias casas. Despois foi posto en liberdade condicional por beber sendo menor de idade, e tamén foi expulsado da escola "por ir a unha festa no bosque onde a xente estaba tomando cogomelos".

Malkmus aprendeu a tocar a guitarra tocando o tema de Jimi Hendrix "Purple Haze". No instituto tocou en varias bandas de punk rock baseadas en Stockton: Bag O Bones, The Straw Dogs e Crisis Alert. Despois da súa graduación Malkmus foi á Universidade de Virxinia, onde estudara o seu pai, e alí especializouse en historia e foi pinchadiscos na radio universitaria WTJU. Durante ese tempo coñeceu aos tamén pinchadiscos na radio David Berman (que posteriormente lideraría Silver Jews) e James McNew (de Yo La Tengo). A finais dos 80 traballou como garda de seguridade no Whitney Museum of American Art en Nova York, xunto con Berman e Bob Nastanovich.

 Carreira 
Malkmus formou Pavement xunto con Scott Kannberg mentres estaba vivindo en Stockton, California nos anos 80. O seu primeiro álbum, Slanted & Enchanted, foi publicado coa aclamación da crítica, e a banda continuou recibindo a atención dos medios e do público nos seus seguintes lanzamentos. Pavement, e Malkmus en particular, was hailed as spearheading the underground indie movement of the 1990s. En 2001, tras a disolución da banda en 1999, Malkmus publicou o seu primeiro álbum en solitario. Tamén foi membro do grupo Silver Jews xunto co poeta e letrista David Berman. A principios de 1999 Stephen Malkmus participou nun proxecto paralelo de Sonic Youth chamado Kim's Bedroom, onde estaban a baixista e vocalista Kim Gordon, o guitarrista e vocalista Thurston Moore, o veterano músico de vangarda de Chicago Jim O'Rourke, e o famoso batería xaponés Ikue Mori; nunca editaron un álbum, pero realizaron un feixe de concertos. Malkmus na actualidade é líder de The Jicks.

O 23 de maio de 2003 en Milwaukee, mentres estaba de xira coa súa nova banda The Jicks, Malkmus empezou o concerto dicindo, "Isto non está no noso disco". A banda entón comezou a tocar cancións de Pavement, sendo a segunda vez que Malkmus tocaba algunha canción do seu anterior grupo dende a súa disolución en 1999. A primeira vez foi o 22 de abril de 2002 en São Paulo, onde interpretou "In The Mouth a Desert".

En 2007, Malkmus proporcionou tres temas para a película de Todd Haynes I'm Not There, baseada na vida de Bob Dylan. Contribuíu á banda sonora coas cancións "Ballad of a Thin Man", "Can't Leave Her Behind" e "Maggie's Farm". Malkmus recoñeceu que nunca foi "realmente un gran seguidor de Dylan", pero destacou que involucrarse coa película fixo que o escoitase "novamente un pouco máis de preto"."

O cuarto álbum de estudio de Malkmus con The Jicks, Real Emotional Trash, foi publicado en marzo do ano 2008.

Pavement reuniuse en marzo de 2010 e embarcouse nunha xira mundial durante ese ano.

En agosto do ano 2011 publicou o seu quinto álbum de estudio con The Jicks, Mirror Traffic. Tocou o álbum Ege Bamyasi, orixinalmente da banda Can, na súa totalidade o 1 de decembro de 2012 no WEEK-END Festival en Colonia, Alemaña. Unha gravación desa acuación foi publicada como un álbum ao vivo de edición limitada Record Store Day de 2013.

O sexto álbum de Malkmus con The Jicks, Wig Out at Jagbags, foi publicado o 7 de xaneiro de 2014.

En 2016 Malkmus compuxo a banda sonora para a serie de Netflix Flaked, protagonizada por Will Arnett.

 Discografía 
 Con Pavement 
 Álbum  Ano  Selo Slanted and Enchanted  1992  Matador Records Crooked Rain, Crooked Rain  1994  Matador Records Wowee Zowee  1995  Matador Records Brighten the Corners  1997  Matador Records, Capitol Records Terror Twilight  1999  Matador Records

 Con Silver Jews 
 Álbum  Ano  Selo Starlite Walker  1994  Drag City American Water  1998  Drag City Tanglewood Numbers  2005  Drag City Lookout Mountain, Lookout Sea  2008  Drag City

 Con The Crust Brothers 
 Álbum  Ano  Selo Marquee Mark  1998  Telemomo
 Con The Jicks 
 Álbum  Ano  Selo Stephen Malkmus  2001  Matador Records Pig Lib  2003  Matador Records Face the Truth  2005  Matador Records Real Emotional Trash  2008  Matador Records Mirror Traffic  2011  Matador Records Wig Out at Jagbags  2014  Matador Records Sparkle Hard  2018  Matador Records

 Notas 

Categoría:Guitarristas dos Estados Unidos de América
Categoría:Cantantes de California
Categoría:Nados en Santa Monica
Categoría:Nados en 1966